CELEX: 62014CN0070
Language: bg
Date: 2014-02-10 00:00:00
Title: Дело C-70/14: Преюдициално запитване от Tribunal Administrativo e Fiscal de Viseu (Португалия), постъпило на 10 февруари 2014 г.  — Agrocaramulo — Empreendimentos Agropecuários do Caramulo, S.A./Instituto de Financiamento da Agricultura e Pescas, IP (IFAP)

5.5.2014   
            
            
               BG
            
            
               Официален вестник на Европейския съюз
            
            
               C 135/23
            
         Преюдициално запитване от Tribunal Administrativo e Fiscal de Viseu (Португалия), постъпило на 10 февруари 2014 г. — Agrocaramulo — Empreendimentos Agropecuários do Caramulo, S.A./Instituto de Financiamento da Agricultura e Pescas, IP (IFAP)
   (Дело C-70/14)
   2014/C 135/27
   Език на производството: португалски
   
      Запитваща юрисдикция
   
   Tribunal Administrativo e Fiscal de Viseu
   
      Страни в главното производство
   
   
      Жалбоподател: Agrocaramulo — Empreendimentos Agropecuários do Caramulo, S.A.
   
      Ответник: Instituto de Financiamento da Agricultura e Pesca, IP (IFAP)
   
      Преюдициални въпроси
   
   „Като се има предвид, че Ministério da Agricultura, do Desenvolvimento Rural e das Pescas (Министерството на земеделието, развитието на селските райони и рибарството), IFAP IP, е приел, че „могат да се ползват от възстановявания при износ само стоки, включени:
   
               —
            
            
               в позиция 0207 12 10 9900 от Номенклатурата за възстановяванията при износ, съответстваща на така наречените „пилета 70 %“, които нямат напълно вкостенени връхчета на гръдната кост, бедрени кости и тибия, или
            
         
               —
            
            
               в позиция 0207 12 10 9190 от Номенклатурата за възстановяванията при износ, съответстваща на така наречените „пилета 65 %“, които нямат напълно вкостенени връхчета на гръдната кост, бедрени кости и тибия“, и че предприятието действително е изнесло по-възрастни кокошки (кокошки носачки, които се умъртвяват в края на периода им на носене, към който момент техният скелет е напълно вкостенен), включва ли се продуктът „по-възрастни кокошки“ в отбелязването на стоки „Други“ с кодове на продукта 0207 12 10 9900 и 0207 12 90 9190, посочени в приложение I към Регламент (ЕИО) № 3846/87 (1), изменен с Регламент (ЕО) № 2319/2002 (2) на Комисията от 13 декември 2002 г., с Регламент (ЕО) № 2180/2003 (3) на Комисията от 5 декември 2003 г., с Регламент (ЕО) № 2199/2004 (4) на Комисията от 10 декември 2004 г. и с Регламент (ЕО) № 2091/2005 (5) на Комисията от 15 декември 2005 г., с които се публикуват версиите на Номенклатурата за възстановяванията при износ на земеделски продукти съответно за 2003, 2004, 2005 и 2006 година?“
            
         
      (1)  Регламент (ЕИО) № 3846/87 на Комисията от 17 декември 1987 година за въвеждане на номенклатура на селскостопанските продукти, подлежащи на възстановявания при износ (OВ L 366, стp. 1; Специално издание на български език, глава 3, том 6, стр. 123).
   
      (2)  OВ L 325, стp. 35.
   
      (3)  OВ L 335, стp. 1.
   
      (4)  OВ L 380, стp. 1.
   
      (5)  OВ L 343, стp. 1.